text: Så bliver der skiftet vinterdæk - hvis du er heldig!
  23 november 2015 kl. 09.55
  På den første arbejdsdag efter snefald og frost er der lang ventetid på dækskift, hvis du ikke i forvejen har bestilt en tid til at få vinterdæk på bilen.
  TV SYD har mandag formiddag talt med flere dækcentre, der melder om rygende travlhed og lang ventetid på dækskift, hvis du ikke i forvejen har en tid.
  Presset er naturligt størst hos de dækcentre, der ligger i den del af TV SYDs område, der for alvor fik sne søndag - så det gode råd i dag er at køre mod vest, hvis du vil have vinterdæk på her og nu.
  Hos Superdæk i Horsens er den første ledige tid onsdag den 2. december, mens et værksted i Vejen eksempelvis kan klare det allerede i morgen.
  Horsens-bilisten Lars Nielsen er en typisk kunde i dækcentret denne mandag formiddag:
  
  Dejligt på tv i aften at kunne se skøjte-listerne holde i kø for at få vinterdæk på. Håber mange følger eksemplet #politidk
  
  